น้องโอ๋ น็อกเสมาเพชร ครูรงค์-เพชรมรกต พาเหรดเก็บชัยที่สิงคโปร์
น้องโอ๋ ไก่ย่างห้าดาว ป้องกันเข็มขัดแบบไม่ครบยกอีกครั้ง หลังเช็กบิล เสมาเพชร แฟร์เท็กซ์ ไปอย่างดุเดือดในยกที่ 4 ด้านสองนักชกไทยอย่าง เดชดำรงค์ ส.อำนวยศิริโชค และ เพชรมรกต เพชรยินดีอะคาเดมี ก็เก็บชัยได้เช่นกัน,วันที่ 22 พฤศจิกายนที่ผ่านมา ONE Championship องค์กรกีฬาศิลปะการต่อสู้ระดับโลกที่ยิ่งใหญ่สุดในประวัติศาสตร์เอเชีย ระเบิดความมันครั้งล่าสุดภายใต้ชื่อศึก ONE: EDGE OF GREATNESS ที่สิงคโปร์ อินดอร์ สเตเดียม ท่ามกลางกองทัพนักกีฬาระดับโลกขึ้นเวทีกันคับคั่งเหมือนเช่นเคย,คู่เอกของรายการ เป็นการพบกันของ 2 สุดยอดกำปั้นชาวไทย ในไฟต์ชิงแชมป์ ONE มวยไทย รุ่นแบนตัมเวต ระหว่างเจ้าของเข็มขัด น้องโอ๋ ไก่ย่างห้าดาว พบกับผู้ท้าชิงรุ่นน้องร่วมชาติอย่าง เสมาเพชร แฟร์เท็กซ์,ยกแรกทั้งคู่ต่างดูเชิง ปล่อยอาวุธวงนอกใส่กันเป็นหลัก ยังไม่มีฝั่งใดกล้าผลีผลาม ยกสอง น้องโอ๋ เน้นสาดแข้งขวาเข้าลำตัวและเจาะยาง ก่อนช่วงปลายยกจะรัวหมัดชุดเข้าปลายคางส่งเสมาเพชรลงไปนอนให้กรรมการนับแปด ผู้ท้าชิงลุกมาสู้ต่ออีกครั้งแต่ก็โดนพายุหมัดของน้องโอ๋จนร่วงลงไปอีกรอบ แต่ยังดีที่ระฆังหมดยกดังขึ้นซะก่อน,ยกสาม เสมาเพชร รู้ตัวว่าคะแนนเป็นรอง ออกจากมุมมาก็เดินลุยทันที น้องโอ๋ดักเตะได้น้ำได้เนื้อ แต่เสมาเพชรก็ฮุกซ้ายเข้าเป้าได้หลายครั้งเช่นกัน ยกสี่กลายเป็นยกอวสานของเสมาเพชร เมื่อน้องโอ๋โชว์ความเฉียบคม ด้วยการปล่อยหมัดขวาตรงเข้าเต็มหน้า กำปั้นรุ่นน้องหงายเก๋งนอนแผ่หรากลางเวที ส่งผลให้น้องโอ๋ชนะน็อกพร้อมป้องกันเข็มขัดแชมป์ไว้ได้อย่างยิ่งใหญ่,นอกจากคู่เอกแล้ว เวทีเดียวกันนี้ยังมีโปรแกรมที่น่าสนใจอีกหลายคู่ รวมไปถึงนักกีฬาไทยขึ้นสังเวียนด้วยอีก 2 คน ซึ่งต่างก็คว้าชัยชนะแบบไม่ครบยกได้ทั้งคู่,เริ่มที่ MMA รุ่นสตรอว์เวต ครูรงค์ เดชดำรงค์ ส.อำนวยศิริโชค อดีตแชมป์โลก พบกับ มูฮัมมัด The Spider อิมราน จากปากีสถาน เปิดฉากมายกแรก ครูรงค์เดินหน้าไล่แย็ป เตะล่างสลับบนได้เข้าเป้า ยกสอง อิมรานพยายามชวนเล่นเกมนอนที่ตนถนัด แต่ครูรงค์ก็สลัดหนีได้อย่างไม่ยากเย็น แถมเป็นฝ่ายคุมเกมยืนสู้ไว้ได้ทั้งหมด ยกสาม อิมรานดูอ่อนแรงลงอย่างเห็นได้ชัด ครูรงค์เดินหน้าต่อยและเตะ ก่อนพุ่งเข้ารวบจับตีเข่าจนอิมรานต้องทิ้งตัวลงไปนอน จอมเก๋าชาวไทยโผขึ้นคร่อมออกหมัดรัวหมายปิดบัญชี กรรมการจึงเข้ายุติการแข่งขันไปอย่างไม่มีทางเลือก,ปิดท้ายด้วยกติกามวยไทย รุ่นเฟเธอร์เวต เพชรมรกต เพชรยินดีอะคาเดมี ขึ้นสังเวียนพบ ชาร์ลี Boy ปีเตอร์ส จากอังกฤษ คู่นี้การแข่งขันจบลงในช่วงกลางยกที่ 2 เมื่อเพชรมรกตชิงจังหวะส่งกำปั้นผู้ดีร่วงไปให้กรรมการนับแปด จากนั้นยอดมวยชาวไทยไม่ปล่อยโอกาสทองให้หลุดมือ เดินหน้าศอกและประเคนเข่าชุดใหญ่ส่งปีเตอร์สแพ้น็อกไปอย่างหมดสภาพ,ผลการแข่งขันทุกคู่,- ชิงแชมป์โลก มวยไทย รุ่นแบนตัมเวต : น้องโอ๋ ไก่ย่างห้าดาว (แชมป์) ชนะ KO เสมาเพชร แฟร์เท็กซ์ นาทีที่ 1:46 ของยกที่ 4,- MMA รุ่นไลต์เวต : อาเมียร์ ข่าน ชนะคะแนนไม่เอกฉันท์ เอฟ ทิง หลังแข่งขันครบ 3 ยก,- MMA แคตช์เวต (68.5 กก.) : ทรอย เวิร์ทเธน ชนะ TKO เฉิน เล่ย นาทีที่ 4:56 ของยกที่ 2,- MMA แคตช์เวต (81 กก.) : ราฮูล ราจู ชนะซับมิสชัน (Rear Naked Choke) เฟอร์คาน ชีมา นาทีที่ 3:00 ของยกที่ 2,- MMA รุ่นสตรอว์เวต : เดชดำรงค์ ส.อำนวยศิริโชค ชนะ TKO มูฮัมมัด อิมราน นาทีที่ 1:21 ของยกที่ 3,- MMA รุ่นฟลายเวตหญิง : โคลบี นอร์ธคัท ชนะคะแนนเอกฉันท์ พูตรี พัดมี หลังแข่งขันครบ 3 ยก,- MMA รุ่นสตรอว์เวต : อเล็กซ์ ซิลวา ชนะซับมิสชัน (Armbar) เผิง ฉือ เหวิน นาทีที่ 4:45 ของยกที่ 2,- มวยไทย รุ่นเฟเธอร์เวต : เพชรมรกต เพชรยินดีอะคาเดมี ชนะ KO ชาร์ลี ปีเตอร์ส นาทีที่ 1:48 ของยกที่ 2,- มวยไทย รุ่นฟลายเวต : เหงียน ตรัน ดุย งัด ชนะ KO ยูตะ วาตานาเบะ นาทีที่ 0:30 ของยกที่ 2,- MMA รุ่นแบนตัมเวต : ชูยะ กามิกูโบะ ชนะคะแนนเอกฉันท์ บรูโน ปุชชี หลังแข่งขันครบ 3 ยก,- มวยไทย รุ่นเฟเธอร์เวต : เลียม โนแลน ชนะคะแนนเอกฉันท์ บราวน์ พินัส หลังแข่งขันครบ 3 ยก
น้องโอ๋ ไก่ย่างห้าดาว ป้องกันเข็มขัดแบบไม่ครบยกอีกครั้ง หลังเช็กบิล เสมาเพชร แฟร์เท็กซ์ ไปอย่างดุเดือดในยกที่ 4 ด้านสองนักชกไทยก็เก็บชัยได้เช่นกัน
วัน แชมเปียนชิพ,น้องโอ๋ ไก่ย่างห้าดาว,เสมาเพชร แฟร์เท็กซ์,ครูรงค์,เดชดำรงค์ ส.อำนวยศิริโชค,เพชรมรกต เพชรยินดีอะคาเดมี,มวยไทย